钦定古今图书集成/方舆汇编/职方典/第1374卷 > 《定安县志》
## 钦定古今图书集成/方舆汇编/职方典/第1374卷 > 《定安县志》

三岭　在城西四十里，三山相连。又西南十里为石峡岭，高六十馀丈。

双灶岭　一名新寨岭，一名丫髻岭，在城南一百三十里，《通志》误载一百里，高百馀丈。东为坡塘岭，亦为锺垂岭。

纱帽岭　在城东南一百五十里，高千丈，俱萝藤荆棘。又南为石塘岭，高二百馀丈。

东溪　即“东江” ，在城东十二里。自乌盖岭北流经长涡渡，入建江。

多河江　在县南二百里。发源大五指山，流经思河、南雷、多河各都，逶迤数百里，复东南出为万全江，入海。

泉井　在潭览村前。泉水甘美，不独高，人悦之，大旱弗竭，居民均有利焉。

学井　：在学宫土地祠后。泉味清冽，亦弗竭，官民并汲。近崩坏，教谕梁廷佐重砌之。

东郊莲井　在城东门外，泉味甘冽，胜于泉井。谕则泉冷，寒则泉热，大旱不涸。知县张文豹、教谕梁廷佐凿之，有铭。